Рег. № 93-00-8619/30.07.2025 г.

УТВЪРЖАВАМ:

ИЗП. ДИРЕКТОР:

(инж. Н. Пелтеков)

Дата:……………………

**ТЕХНИЧЕСКО ЗАДАНИЕ**

ОТНОСНО: Изпълнение на СМР наобект: **ВЪЗСТАНОВЯВАНЕ НА СЪЩЕСТВУВАЩИ И ИЗГРАЖДАНЕ НА НОВИ ПИЕЗОМЕТРИ ОТ КИС НА ХВОСТОХРАНИЛИЩЕ "ЛЮЛЯКОВИЦА"**

* 1. **Съществуващо положение**

Системата за подземен мониторинг на хвостохранилище "Люляковица" към момента се състои от 117 бр. пиезометри за ръчно и автоматично измерване на водното ниво, както и 25 бр. такива за измерване на поровото налягане в дълбочина. Данните от тях са визуализирани чрез специализиран софтуер и се използват за оценка на устойчивостта на стената и определяне на поведението на съоръжението.

По-голямата част от изработките (80 бр.) вече са в сухия откос, останалите (37 бр.) се намират в плажа на хвостохранилището. Те се надграждат ежегодно с темпа на нарастване на стената (4 м.). На върха им е монтиран пиезометричен управляващ модул (ПУМ), който предава данните чрез радиосигнал към базова станция.

Пиезометрите представляват PVC тръба Ø90 с филтърна част, спусната в сондаж. Според предназначението на пиезометъра тръбното и задтръбното пространство са запълнени с пясък или с пясък и бентонит. В тези за порово налягане има монтирани сензори на различни нива, а тези за водно ниво – един сензор и тръбичка Ø32 мм за връзка с атмосферното налягане.

Наличните към момента пиезометри са изградени през 2020 г. От тогава досега при надграждането в плажа сме констатирали издигане и промени в дълбочината на тръбите Ø32 мм и отказ на сензори.

За получаване на достоверни данни от пиезометрите, е необходимо да бъдат извършени ремонтно-възстановителни работи. В 23 пиезометъра трябва да се извърши изваждане и спускане на сензори и тръбички Ø32 (чрез промиване), а в 4 – да се подмени по един дефектирал сензор.

Освен това е необходимо системата за подземен мониторинг да бъде надградена в западната и източната част на хвостохранилището. Спрямо 2020 г. стената е надградена с почти 20 м. и са оформени нови откоси при контрастената и в източната част.

Поради тези причини ще се изградят 3 нови профила с по 4 бр. пиезометри.

* 1. **Условия за същността (цел) и съдържанието (предмет) на услугата.**
  2. **Същност (цел) на услугата**

Целта на услугата е получаването на достоверни данни от пиезометрите по отношение на водно ниво и порово налягане.

Имайки предвид отговорността на хвостохранилището за целия работен процес на "Асарел-Медет" АД, от огромна важност е качественото изпълнение на ремонтно-възстановителни работи по дефектиралите пиезометри и изграждането на нови такива.

* 1. **Съдържание (предмет) на услугата:**

Предмет на офертното проучване е да се избере надежден Изпълнител, който при условията на настоящата документация да извърши всички СМР за обект: **Възстановяване на съществуващи и изграждане на нови пиезометри от КИС и на хвостохранилище "Люляковица"**.

Изборът се провежда между определен кръг предварително поканени потенциални изпълнители и всяка фирма, проявила интерес към поканата.

* 1. **Обем на услугата. Основни технико-технологични параметри. Специфични изисквания към услугата**
  2. **Обхват и обем на строителните дейности за обекта -** реализиране на всички предвидени дейности, описани в **Приложение 1** към настоящото Техническо задание – Количествена сметка

За изпълнение на услугата ще бъдат извършени следните видове дейности:

* + 1. Изваждане на трансмитери (сензори) за хидростатично налягане от пиезометри и PVC тръби Ø32 мм чрез промиване на 23 бр. пиезометри, като се има в предвид:
* След 20тия метър кабелът към сензора е привързан за тръбичката;
* PVC тръбичките Ø32 мм са с залепени муфи, а дъното ѝ е перфорирано с цел навлизане на вода, т.е. ще се изважда без да се реже;
* В някои пиезометри дълбочината в тръбичката е на различна от проектната дълбочина, т.е. възможно е да е прекъсната поради различни причини. Необходимо е целият пакет да бъде изваден;
* След изваждане кабела, сензорите и тръбичката се съхраняват в близост до пиезометъра, за да се положат повторно.
  + 1. Спускане на трансмитери (сензори) за хидростатично налягане от пиезометри и PVC тръби Ø32 мм, като в пиезометрите, които са за измерване на водно ниво, кабелът при спускането е необходимо да се привързва към тръбичката.
    2. Запълване на тръбното пространство с дребен пясък (dср. = 1 мм) при пиезометри за измерване на водно ниво;
    3. Запълване на тръбното пространство с дребен пясък (dср. = 1 мм) и бентонит (по схема 8 м. пясък, 12 м. бентонит) при пиезометри за измерване на порово налягане;
    4. За изграждане на 12 бр. нови пиезометри за измерване на водно ниво ще бъдат изпълнени:
* Безядково сондиране Ø200 мм.;
* Доставка и спускане на PVC сондажни тръби Ø90х4.7 мм. R10 с муфа, дължина **5 м.**, като спускането стартира с филтърна тръба **(5 м.)**;
* Спускане на сензори SP-502L за хидростатично налягане в пиезометри. Кабелът при спускането е необходимо да се привързва към тръбичката;
* Доставка и спускане на PVC тръби Ø32 мм с муфа и дължина **4 м.**
* Запълване на тръбното и задтръбното пространство с дребен пясък (dср.=1мм).
  1. **Материали за изпълнение**

Доставката на материали, необходими за изпълнение на СМР, са описани в Приложение 2 към настоящото задание.

* 1. **Специфични изисквания за изпълнение на задачата:**

**Изпълнителят** да се съобрази с изискванията на настоящото техническо задание, касаещи необходимия обем и вид СМР и засягащи специфичните условия на работа, както и със съществуващите съоръжения и такива, предвидени за строителство по утвърдени проекти, по които се работи на обекта. Строително-монтажните работи да се извършат съгласно действащите български стандарти, нормативи, правилници и инструкции за безопасна работа и екологични норми.

При изготвяне на своето предложение кандидатите трябва да имат предвид и да дадат необходимата информация за специфичните условия на **Възложителя**, подробно описани в **Приложение № 8**. **В това приложение не се нанасят конкретни цени.**

Всички разходи, които предвиждат кандидатите, свързани с описаните специфични изисквания, временно строителство и други видове работи (ако има такива по тяхна преценка), да се декларират в Приложение № 8 като по този начин се гарантира, че те могат да осигурят тези изисквания на Възложителя, като разходите за това трябва да се предвидят в отделните единични цени за видовете СМР в Приложение № 1.

**Относно отпадъците, генерирани на обекта:**

* Строителните отпадъци да се извозват на регламентираните сметища;
* При сключване на договор с бъдещия **Изпълнител**, той ще трябва да представи всички изискуеми документи по Закона за управление на отпадъците и подзаконови нормативни актове, в т.ч. работни листове за класификация на отпадъците, разрешение за събиране и оползотворяване, както и за транспорт на строителни отпадъци или договор с фирма притежаваща регистрационен документ за транспорт;
* Фирмата-оферент е длъжна да осигури и изпълни условията по "НАРЕДБА за управление на строителните отпадъци и за влагане на рециклирани строителни материали" и да подпише декларация за управление на строителните отпадъци – **Приложение № 9**;
* Всички разходи, свързани с управление на отпадъците, да се предвидят от оферентите като интегрирани такива в отделните цени за видовете СМР поПриложение № 1.
  1. **Изисквания към оферентите за подготовка, изготвяне и комплектоване на Офертната документация:**
  2. **Финансова част** – към офертата трябва да се приложи:
     1. Предложения за крайни единични „твърди” цени по видове работи, като в единичните цени за даден вид дейност са включени всички съпътстващи дейности и операции. Посочените единични цени трябва да останат такива за целия период на строителството, отчитайки инфлационни и др. процеси, влияещи пряко върху формирането им, като например осигуряване на подходи, извършване на различни замервания, предвиждане на всички товаро–разтоварни и транспортни работи за влаганите материали и др. ресурси – франко обекта, за демонтираните отпадни материали и отпадъци - франко съответен склад или сметище, съобразно характера им, и др. подобни обезпечаващи извършването на дейностите по **Приложение № 1**;
     2. Цени на основни видове материали – **Приложение № 2**;
     3. Предложение за елементи за ценообразуване на видове работи, възникнали в процеса на работа и невключени в Приложение № 1 (попълват се в **Приложение № 3**);
     4. Обща рекапитулационна стойност за услугата в лева без ДДС. Условия за разплащане и начин на разплащане (аванс и др.). Начин за гарантиране на аванса – **Приложение № 4**;
     5. Фирмен ценоразпис на цените на машиносмени на ползваната механизация с включени допълнителни разходи и печалба.
  3. **Техническа част** – към офертата трябва да се приложи:
     1. **Приложение № 5** – Пакет условия, свързани със срока за изпълнение на обекта и **Приложение № 6** – Общ срок за изпълнение на услугата.

При попълването на **Приложения № 5 и № 6** кандидатите да отчетат следната **етапност** при сроковете за реализация на СМР:

|  |  |  |  |
| --- | --- | --- | --- |
| **№** | **Етапи /междинни срокове**  **в кал. дни** | **Документи по образец** | **Важни дати** |
| 1 | Откриване на строителна площадка на обекта | Протокол обр. 2 | Датата на подписан Акт обр. 2 се счита за **Начало** на срок за изпълнение на СМР |
| 2 | Готовност за отпочване и период за мобилизация |  |  |
| 3 | Период на СМР |  |  |
| 4 | Период за подготовка на екзекутиви и отстраняване на недоделки |  |  |
| 5 | Установяване на годността на строежа за приемането му от комисия | Констативен акт - двустранен | Дата на подписване на констативен акт се счита за **Край** на срок за изпълнение |

При разработката на **Приложения № 5 и № 6**, кандидатите да посочат:

* Срока за изпълнението на същинските СМР – при следните условия за организиране на работния режим:
* Двусменен 16-часов работен ден;
* Непрекъснат работен режим (без прекъсване в почивните дни).
* Персоналът - брой технически и работнически състав, който ще бъде ангажиран за изпълнението на СМР на обекта при горепосочените работни условия;
* Краен срок за предаване на обекта (като условна дата).

**Изпълнителят** да даде срок в **КАЛЕНДАРНИ ДНИ** за изпълнение на СМР на обекта за пълния обем по наличната документация и КСС (**Приложение № 1**).

Всички срокове да бъдат посочени в **КАЛЕНДАРНИ ДНИ**.

* + 1. Гаранционен срок за качествено извършена работа – **Приложение № 7**.
    2. Справка-декларация за интегриране на специфичните изисквания в единичните цени при изготвяне на офертата, възможности за тяхното осигуряване и организиране на временно строителство за изпълнение на обекта - **Приложение № 8**.
    3. Декларация за спазване на изискванията за «управление на строителните отпадъци», съгласно действащата нормативна уредба - **Приложение № 9**.
    4. Проекто-договор – **Приложение № 10**. Това приложение не се попълва, само се парафира и подпечатва всяка страница като свидетелство, че оферентът е запознат с условията по него. Бележки към проекто-договора НЯМА да се приемат в последващи етапи от проучването.
    5. Декларация за срок на валидност на офертата – **Приложение № 11.** Да се посочи срок на валидност, не по-малък от 120 календарни дни.
    6. Административни сведения, точен адрес, имената на лицата за контакти, телефон, факс и e-mail – **Приложение № 12**.
    7. Декларация за ползване или не на подизпълнители – **Приложение № 13**, както и декларация от управителя на подизпълнителя, че дава своето предварителното съгласие за работа по определена част от Обекта.
    8. Фирмата оферент трябва задължително да направи оглед на обекта и добре да прецени обема на работата, след което се представя и подписва декларация за оглед – **Приложение № 14**.
    9. Декларация за конфиденциалност, която се подписва в два екземпляра. Единият екземпляр се подписва от представител на кандидат-изпълнителя преди извършване огледа на обекта и остава при **Възложителя**. Вторият екземпляр се подписва от Управителя/Изп. директор на кандидатът и го прилага в офертата си – **Приложение № 15**.
    10. Автореференция с описание на дейностите, които фирмата изпълнява.
    11. Доказателства за технически опит, квалификация и възможности на кандидата със следните документи:

- Справка за фирмата към момента на подаване на офертата за наличния средносписъчен брой на работещите във фирмата (в т.ч. брой квалифициран работнически и ИТР персонал);

- Справка за налична собствена строителна механизация и автотранспорт;

- Справка за изпълнени обекти от **подобен характер** през последните 3 (три) години с пълно описание на предмета и посочване на цена, срок на изпълнение и данни за съответния възложител;

- Референции (минимум 3 бр.) за обекти с подобен характер за последните три години и референтен лист с адреси, телефонни номера и лица за контакти от други възложители.

* + 1. Удостоверение за актуално състояние на фирмата.
    2. Финансов отчет одитиран от експерт счетоводител за изминалата финансова година, както и текущ междинен финансов отчет към последното тримесечие.
    3. Копие от документ за застраховка за професионална отговорност по реда на чл. 171 ЗУТ.
    4. Копие от документ за наличие на системи за контрол: Обхватът на сертификацията трябва да съответства на предмета на поръчката.
    5. Подписана Декларация относно изискванията на "Асарел-Медет" АД за съответствие с режим на наложени международни ограничителни мерки и мерки върху търговията – **Приложение № 16**.
  1. **Важни услови за участниците:**
* Офертното предложение трябва да бъде съставено от две части – Част първа **"Техническо предложение"** и Част втора **"Ценово предложение".**

***ПОЯСНЕНИЕ:*** *В отделния малък плик "Ценово предложение" се поставят всички изискуеми по* ***т. 4.1*** *документи – Приложения № 1, № 2, № 3, № 4 и вътрешнофирмения ценоразпис на механизацията на хартиен и електронен носител CD/DVD диск, като Приложения № 1 и № 2 трябва да са в Excel-формат по формулярите, образец на Възложителя.*

*В отделен малък плик "Техническо предложение" се поставят всички изискуеми документи по* ***т. 4.2*** *от настоящото Техническо задание.*

* При непредставяне на който и да е от указаните в т. 4.1 и 4.2 документи или при непопълване на, което и да е от приложенията по образец с указания за попълване, съответният участник ще бъде декласиран от по-нататъшно участие в процедурата.
* Класирането на участниците в настоящата процедура и крайният избор на Главен изпълнител ще бъде извършено по комплексна методика за оценка на предложенията съобразно одобрени критерии.

1. **Начин и критерии за приемане на извършената работа. Качествени изисквания към услугата:**
   1. Възложителя има право да посещава площадката на строително–монтажните и ремонтни работи по всяко едно време, с цел контрол върху спазване на техническото решение и качеството на изпълнение.
   2. Правилата за изпълнение и приемане на СМР (ПИПСМР).
   3. Протоколи по Наредба № 3.
   4. Протоколи от лабораторни измервания, единични изпитания, прогонки, наладъчни работи, 72-часови проби при експлоатационни условия и др.
   5. Да се влагат при изпълнението качествени материали, отговарящи на съответните действащи стандарти, отраслови нормали и на изискванията за съответствие на строителните продукти, като за това се представят нужните документи - сертификати и декларации за съответствие на продуктите. Съхранението на материалите и технологията за влагането им в строителния обект също трябва да отговаря на съответните технически изисквания за това.
   6. Междинното отчитане и разплащане на извършените работи ще се извършва на база двустранно съставен и подписан протокол обр. 19 от **Възложител** и **Изпълнител** и междинен приемо-предавателен протокол.
   7. Подготовка на екзекутиви.
   8. Снимков материал.
   9. Констативен акт за установяване годността на строежа за приемане.
   10. Окончателно отчитане и приемане ще стане с Окончателен приемо-предавателен протокол за изпълнените работи, утвърден от Изпълнителния директор. От датата на утвърждаването започват да текат гаранционните срокове за СМР по договор.
   11. Изпълненият обем СМР, подлежащи на заплащане, ще се отчита и заплаща въз основа на следните документи:

* Количествено-стойностна сметка (Протокол за установяване и заплащане на извършените видове СМР) с натрупване от началото на изпълнението, подписана от представители на Възложителя и Изпълнителя;
* Заверена от Възложителя подробна количествена ведомост към всеки протокол за установяване и заплащане на извършените видове СМР, придружена с чертеж с точни данни и размери на изпълнените работи. Протоколи за приемане на скрити работи (задължително придружени със снимков материал с обозначен мащаб) и други изискуеми задължително, по образци съгласно "Наредба №3/31.07.2003г. за съставяне на актове и протоколи по време на строителството" и изискванията на ПИПСМР, заверени от Възложителя; Декларация за съответствие (сертификат) на материалите, полуфабрикатите и изделията;
* Анализи за единичните цени на изпълнените СМР, които не са определени в Приложение КСС към договора;
* Искане за плащане (Сметка обр.22);
* Протокол от лицензирана лаборатория от извършените замери;
* Издадена данъчна фактура от Изпълнителя;
* При непредставяне на някой от изредените документи не следва да бъде извършено разплащане на актуваните СМР.
  1. Изпълнителят е длъжен да актува само изцяло завършени и годни за приемане СМР.
  2. Качеството на изпълнените СМР и замерването им се извършва съгласно изискванията на ПИПСМР и изискванията в предоставените чертежи.
  3. Некачествено извършените работи извън нормативите на ПИПСМР и изискванията в предоставените чертежи не се заплащат от Възложителя, поправят се или се разрушават за сметка на Изпълнителя след съставяне на двустранен протокол за некачествено извършени работи.
  4. Количествата на изпълнените работи ще се доказват по време на тяхното изпълнение, двустранно между Изпълнителя и Възложителя.
  5. Остойностяването на изпълнените видове работи, ще се извършва по приети "твърди" единични цени в Приложение 1 и по елементи на ценообразуване за дейности извън Приложение 1 и доказани количества.

1. **Други условия**
   1. Да се спазват **Общите условия към договори, сключвани от "Асарел-Медет" АД с външни партньори** относно здраве и безопасност при работа, пожарна безопасност, опазване на околната среда, пропускателен режим, сигурност и кадрово осигуряване.
   2. Задължително е спазването на предписанията от отдели "БЗР", "Фирмена сигурност", "ВК" и "Екология", както и от контролни органи.
   3. При изпълнението на СМР да се извършва оценка на риска и периодични контролни измервания на параметрите на факторите на средата, свързани с оценката на риска. Да се извършва периодична поддръжка на съоръженията, свързани с изискванията по ЗБР и ПАБ.
   4. Стриктно да се спазват всички действащи нормативни документи по осигуряване на здраве и безопасност при работа.
   5. Задължително е изискването за наличие на постоянно техническо ръководство.
   6. На оферентите ще бъде осигурен достъп до обекта за периода, обявен за изготвяне на офертите. На избрания изпълнител ще се осигурят условия за работа в рамките на работното време на Дружеството (едносменно или дву-/три-сменно работно време, съобразно условията по договора).
   7. Оферентите могат да извършат оглед на обекта след предварително съгласуване на ден за посещението, но не по-късно от 5 календарни дни преди определения краен срок за подаване на оферти.
   8. Офертите да се представят до **15.30 часа на 09.09.2025 г.** по един от следните начини:

* На ръка в **Деловодството** на "Асарел-Медет" АД, запечатани в плик, адресирани до Изпълнителния Директор на "Асарел-Медет" АД, 4500 гр. Панагюрище с надпис: **"Оферта за изпълнение на СМР за обект: Възстановяване на съществуващи и изграждане на нови пиезометри от КИС на хвостохранилище "Люляковица""** и забележка: **"Да се отвори само в присъствието на определената за целта комисия !".**
* По обикновена или куриерска **поща**, запечатани в плик, адресирани до (както в предишната точка). Валидно е и пощенско клеймо.
  1. Офертите се отварят и разглеждат от избраната за целта комисия.
  2. Резултатите се оповестяват с приключване на работата на комисията, като подборът на подадените оферти се извършва по утвърдена методика.

Обръщаме внимание на участниците, че създадения ред в Дружеството за съхранение на офертите, прозрачност и принципност при тяхното разглеждане, изключва възможността за влияние върху избора на изпълнител чрез корупция. Освен това, при констатиране подобни опити, съответните длъжностни лица се освобождават дисциплинарно от работа, а договорите със съответните партньори се прекратяват.

Настоящото Техническо задание ще бъде публикувано в интернет страницата на "Асарел–Медет" АД.

1. **За контакти:**

"Асарел–Медет" АД,

Инвеститорски контрол – инж. Димитър Раленеков,

тел: 035760389, e-mail: [dimralenekov@asarel.com](mailto:dimralenekov@asarel.com).

1. **ПРИЛОЖЕНИЯ**
2. Приложение № 1 ‑ Техническа спецификация за обекта – Количествена сметка;
3. Приложение № 2 - Техническа спецификация на основните материали, които ще бъдат влагани на обекта;
4. Приложение № 3 ‑ Справка за ценообразуващи показатели;
5. Приложение № 4 ‑ Предлагана обща офертна цена и начин за разплащане;
6. Приложение № 5 - Пакет условия, свързани със срока за изпълнение – срокове и времетраене, план-график с начален и краен срок, справка за готовност за отпочване на работа;
7. Приложение № 6 ‑ Общ срок за изпълнение;
8. Приложение № 7 ‑ Декларация за предложен гаранционен срок;
9. Приложение № 8 ‑ Справка-декларация за интегриране на специфичните изисквания в единичните цени при изготвяне на офертата, възможности за тяхното осигуряване и организиране на временно строителство за изпълнение на обекта;
10. Приложение № 9 ‑ Декларация за спазване на условията за управление на строителните отпадъци;
11. Приложение № 10 ‑ Проекто-договор за строителство и Приложение 3 към него - **"Общи условия към договори, сключвани от "Асарел-Медет" АД с външни партньори";**
12. Приложение № 11 - Декларация за срок на валидност на предложението;
13. Приложение № 12 - Административни сведения;
14. Приложение № 13 ‑ Образец на Декларация за Подизпълнители;
15. Приложение № 14 ‑ Декларация за оглед на площадката;
16. Приложение № 15 ‑ Образец на Декларация за конфиденциалност;
17. Приложение № 16 ‑ Декларация относно изискванията на "Асарел-Медет" АД за съответствие с режим на наложени международни ограничителни мерки и мерки върху търговията.